# Алфредо Торес

### от Уикипедия, свободната енциклопедия

Алфредо Торес Хурейдини танцьор и преподавател по латино танци
Роден: | 8 ноември 1967 Хавана, Куба

Алфредо Торес Хурейдини е кубински танцьор, хореограф и преподавател по латино танци, живеещ от 2001 г. в България

## [редактиране] Биография

Роден е в Хавана, Куба на 8 ноември 1967 г. Баща му Пабло Торес Валдес е треньор на кубинския национален отбор по бокс и е донесъл на страната множество награди и медали от международни и световни състезания.

На 18 годишна възраст Алфредо е приет да учи в Националната школа по танци в Куба (Danca National de Cuba), където в продължение на 2 години изучава модерни танци - джаз балет, капоейра, популярни танци, сон, румба, гуагуанко. След завършването на школата кандидатства в школата към най-престижното кабаре в Хавана – Тропикана и печели сред конкуренция от хиляди кубинци. От випуска от 40 души, само двама са избрани в края на двегодишното обучение да работят в кабарето и един от тях е Алфредо. Само след 6 месеца той вече е солист на Тропикана, което е признание за професионалните му възможности. В Тропикана Торес снима два филма, в единият от които – “Рай под звездите” (Paradise Under The Stars) изпълнява главната роля.

През 2001 г. Алфредо получава покана да работи във вариетето на престижен софийски хотелски комплекс и през април отпътува от Куба, заедно с още 6 сънародници. България му харесва и той решава да се установи за постоянно в страната. Скоро се жени за българка. Блестящият му талант е забелязан и следва поредица от ангажименти, които го правят една от най-известните звезди в България. Участва в много от видеоклиповете на български певци, като Стратия, Галя и балет “Сатен”, Лейди Би, Азис, Джина Стоева, Диана Дафова и други. Участвал е в театрални постановки като “Клетка за сестрички” в Сатиричния театър”, “Линч - желание за близост” на доц. Петя Стоилова от НАТФИЗ и “Пушката ще гръмне след антракта” на режисьора Теди Москов в Народния Театър. Работи и като гост-преподавател в НАТФИЗ.

През 2004 г. открива собствено денс-студио “Aлфредо Tорес Dенс Cтудио”, където обучава ежедневно над 50 ученика на салса, румба, гуагуанко, модерни и брейк танци.

През април 2005 г. година Алфредо е поканен за постоянен преподавател по хореография в първото българско издание на телевизионното предаване Стар Академи, където бързо става любимец на зрителите и участниците в шоуто.

Алфредо е организатор на Първото национално състезание по салса – “Salsa Sofia Open” през 2006 г, спечелено от танцова двойка от негови ученици.

На международните квалификации за световното първенство по салса в САЩ - Лас Вегас, Алфредо и партньорката му Моника Стоянова (основател на друг голям салса клуб в България) печелят първото място.

През 2006 г. записа дует с една от най-известните български поп фолк певици - ДесиСлава - песента No soy tal mujer, излязла в албума ѝ "Сладки сънища".

## [редактиране] Външни връзки

- http://alfredostyle.com - Официален уеб-сайт

Виж също Салса

Взето от „http://bg.wikipedia.org../../../%D0%B0/%D0%BB/%D1%84/%D0%90%D0%BB%D1%84%D1%80%D0%B5%D0%B4%D0%BE_%D0%A2%D0%BE%D1%80%D0%B5%D1%81_1eea.html“.

Категории: Танц

##### Views

- Статия
- Беседа
- Текуща версия

##### Търсене